מייקל לוקאס

מייקל לוקאס (באנגלית: Michael Lucas; נולד בשם אנדריי לוביץ' טרביאס ב-10 במרץ 1972) הוא במאי ויזם ומנכ"ל של לוקאס אנטרטיינמנט החברה הגדולה בניו יורק לסרטים פורנוגרפיים, ומהווה דמות בולטת בקהילה הגאה. לוקאס הוא אמריקאי יהודי יליד-רוסיה הסובייטית, אשר ידוע כאקטיביסט ופעיל בולט בארצות הברית למען מין בטוח ונגד שימוש בסמים, והוא נוהג להעביר הרצאות בנושא ולכתוב טורים על כך בעיתונות. הוא היה בעל טור בעיתון הניו יורקי "הניו יורק בלייד". לוקאס נולד בשנת 1972 במוסקבה שברוסיה הסובייטית שבברית המועצות לשעבר, ללב ברגמן, מהנדס, ואלנה טרביאס, מורה לספרות רוסית. בשנת 1994 קיבל תואר במשפטים מאקדמיית מוסקבה למשפטים. הוא פתח סוכנות נסיעות אותה ניהל עד שנת 1995, אז עזב את רוסיה לטובת מינכן ומשם עבר לצרפת לשנתיים הבאות. בשנת 1997 היגר לוקאס לניו יורק שבארצות הברית, שיחק בסרטי פורנו והקים חברה משלו לסרטי פורנו שבה גם ביים. בשנת 2004 הושבע לוקאס כאזרח אמריקאי. ב-2008 נישא לבן-זוגו מזה שמונה שנים, ריצ'רד וינגר; בהודעה לעיתונות שהוציא הוצגה החתונה כהצהרה לגבי זכויות נישואין להומואים בארצות הברית. ב-2009 קיבל אזרחות ישראלית מכוח חוק השבות, כאקט של הזדהות עם ישראל (הוא לא עלה אליה בפועל).[דרוש מקור] לוקאס ידוע בדעותיו על פוליטיקה ותרבות. הוא מתנגד בולט לשימוש בסמים ומקדם סקס בטוח, גם בתעשיית הפורנו וגם בקהילת הלהט"ב. בשנת 2005 הוזמן לנאום באוניברסיטת ייל שם סיפר על היסטוריית החיים שלו ותפיסותיו לגבי פורנוגרפיה. בשנת 2008 נאם באוניברסיטת סטנפורד בכנס על מקומה של תעשיית הפורנו במניעת איידס. נאומו הוביל לוויכוח סוער בעקבות מאמרו ב"ניו יורק בלייד", שם טען כי הקוראן הוא ה"מיין קאמפף" החדש, המוביל מוסלמים להרוג הומואים. רבות מתפיסותיו האידאולוגיות של לוקאס מתבססות על זהותו היהודית ועל הקשר העמוק שלו למדינת ישראל. בהתבגרותו בברית המועצות שהייתה ידועה באנטישמיות שבה שגרמה ללוקאס ולאחרים להצניע את יהדותם. בשנת 2007 הניו יורק בלייד התחיל לפרסם טור דעות קבוע של לוקאס. במרץ 2010 לוקאס החל לכתוב טור עבור הירחון, אדבוקט, כאשר הוא מתמקד בישראל, ההתנגדות בחברה הרוסית להומואים, והדיון הציבורי סביב המסגד אותו מקימים במתחם מגדלי התאומים. בשנת 2006, במהלך מלחמת לבנון השנייה, הודיע לוקאס על כוונתו להגיע לישראל ולעודד את ההומואים המשרתים בצה"ל. "הגברים של ישראל" הוא סרט פורנו שביים מייקל לוקאס. העיתון "ידיעות אחרונות", כמו גם כתב העת The Atlantic והמגזין "אאוט", ציינו אותו בהבלטה כסרט הפורנוגרפי ההומואי הראשון שמצולם בישראל עם צוות שחקנים כל-ישראלי. מייקל לוקאס ציין כי מטרתו בסרט הייתה לקדם את התרבות הישראלית וכן את התיירות לישראל בכך שישנה את התדמית של ישראל באמצעי התקשורת הפופולריים. לאחר השלמת הסרט פרסם לוקאס באתר חדשות של קהילת הלהט"ב מכתב פתוח שבו האשים את ההומואים המצויים בארון בכך שהם פחדנים ומביישים את מדינת ישראל: אני מציג את ישראל כחברה פתוחה ומתקדמת כלפי הקהילה הגאה [...] הדברים שאכתוב כאן לא יפורסמו בבלוג שלי ולא יקודמו על ידי – אני מרגיש שזה מבייש את ישראל [...] עם זאת, אני מרגיש שחובה עלי לומר את האמת, בנוגע להתנהגות הפחדנית וההרסנית של גברים ישראלים הנמצאים עמוק בארון — מכתב לארוניסטים הבזויים והפחדנים בפברואר 2011 עורר לוקאס סערה סביב קבוצה פרו-פלסטינית שתכננה להיפגש במרכז הלהט"בי בניו יורק. הקבוצה, Siege Busters‏, תכננה לקיים במרכז מסיבת התרמה למימון ספינה שתשוט לחופי עזה במטרה "לשבור את המצור" על עזה. לוקאס מחה על הכוונה ואיים לפעול למען החרמת המרכז. הוא טען כי ישראל היא המדינה היחידה שידידותית ללהט"בים במזרח התיכון, שהקבוצה המארגנת היא אנטישמית שמטרתה הפצת שנאה כלפי ישראל, ושהומואים בחברה הפלסטינית מעונים ונרצחים. בעקבות התערבותו של לוקאס ביטל המרכז את האירוע בהסבר שהארגון המארגן אינו ארגון מהקהילה הגאה. הסערה התעוררה מחדש כעבור מספר חודשים, כאשר המרכז אישר לקבוצת "קווירים נגד האפרטהייד הישראלי" להיפגש בשטח המרכז. לוקאס מצידו שב וקרא להחרמת המרכז, ובהודעת התגוננות מצד המרכז נטען כי הוא מספק מרחב למגוון קולות בקהילה הלהט"בית לקיים שיח במגוון נושאים. עם זאת, בתחילת יוני 2011 החליט המרכז להשהות את השכרת החדרים לאירועים סביב הסכסוך הישראלי-פלסטיני. מדיה וקבצים בנושא מייקל לוקאס בוויקישיתוף אתר האינטרנט הרשמי של מייקל לוקאס מייקל לוקאס, ברשת החברתית פייסבוק מייקל לוקאס, ברשת החברתית אקס (טוויטר) מייקל לוקאס, ברשת החברתית אינסטגרם מייקל לוקאס, במסד הנתונים הקולנועיים IMDb (באנגלית) מייקל לוקאס, באתר AllMovie (באנגלית) מייקל לוקאס, במסד הנתונים הקולנועיים KinoPoisk (ברוסית) Undressing Israel: Gay Men In The Promised Land. The Official Trailer - טריילר לסרט פרסומת עבור ישראל, כדוגמה למסעות ההסברה של לוקאס בארצות הברית. מתוך האתר הרשמי של מייקל לוקאס ביוטיוב. 5 בדצמבר 2012 ארז רומס, זו האמת שלי, GoGay,‏ 26 במאי 2009 נמרוד דביר, גאים להיות פה, באתר ynet, 23 באוקטובר 2009 דורון חלוץ, מחוף נודיסטים ועד מצדה - מסע גייז אמריקאים בארץ הקודש, באתר הארץ, 11 ביוני 2010 עמית קוטלר, "בזמנים קשים, באתי להיות עם העם שלי", באתר ynet, 3 באוגוסט 2014 יונתן למזה, ‏מייקל לוקאס, מלך הפורנו היהודי, גילה את הסוד: איך לא לפחד מאיידס, באתר ‏מאקו‏, 8 באוגוסט 2014 ארז רומס, זו האמת שלי, GoGay,‏ 26 במאי 2009. Van Meter, William (October 30, 2006). "The Lion of Chelsea". New York Movies. New York Magazine Holdings LLC. Retrieved 2007-01-09. Kennedy, Sean (August 17, 2004). "Porn star wants you...safe". Advocate.com © Planet out Inc. 920 (37–39): 37–39. ISSN 0001-8996. Van Meter, William (30 באוקטובר 2006). "The Lion of Chelsea". New York Movies. New York Magazine Holdings LLC. נבדק ב-2007-01-09. {{cite web}}: (עזרה) GAYVN Announces 2009 Hall of Fame Inductees, Harker Jones, AVN, March 12, 2009. Michael Lucas New York's Hardcore Porn Director From Russia Eats Ass in Private, Gert Jonkers, Butt Magazine, December 14, 2006. Model profile at www.lucasentertainment.com. Gay Porn Impresario Michael Lucas, Married, Gawker.com, October 15, 2008. Kennedy, Sean, "Porn star wants you...safe". Advocate.com, August 17, 2004. מכתב "לארוניסטים הבזויים והפחדנים", GoGay‏, 23 בספטמבר 2009 שרי וולף‏. What’s So Gay About Apartheid?, ‏The Advocate‏, 11.08.2011. מאמר דעה של פעילה בקבוצה. Michael Lucas Says LGBT Center Pressed Jewish Group to Move Meeting, Duncan Osbourne, Gay.com news, February 2011 LGBT Center Cancels Israel Apartheid Event, The Advocate, February 22, 2011. NY gay center pulls plug on Israel-Apartheid event NY gay center pulls plug on Israel-Apartheid event, Gil Shefler and Benjamine Weinthal, The Jerusalem Post, February 24, 2004.